cyanic-selkie/wikianc huggingface dataset:
ఫెర్మా సూత్రం
ఆధునిక రూపాంతరం
A, B బిందువుల మధ్య ఒక కాంతి రేఖ యొక్క ధ్రువణ మార్గ పొడవు, S ను ఈ విధంగా సమీకరించవచ్చు ఈ విలువ, ప్రయాణించడానికి తీసుకునే సమయం, "S"="c""Τ" సమీకరణం ద్వారా సమీకరించబడింది.
సమయాని పరిగణించని కారణంగా ఆప్టికల్ మార్గం పొడవు పూర్తిగా జ్యామితీయ పరిమాణం. కాంతి ప్రయాణ సమయంలోని ఒక అత్యంతము, రెండు బిందువులు Α, B ల మధ్య ఆప్టికల్ మార్గం పొడవు యొక్క అత్యంతమునకు సమానము. ఫ్రెంచ్ గణిత శాస్త్రజ్ఞుడు పియరీ డి ఫెర్మాట్ ప్రతిపాదించిన చారిత్రక రూపంలో అసంపూర్తిగా ఉంది.
వేరియెషనల్ ఫెర్మాట్ సూత్రం ఆధునిక ప్రకటన, రెండు స్ధిర బిందువులు A, B మధ్య కాంతి మార్గం యొక్క ఆప్టికల్ పొడవు ఒక అత్యంతము.పదార్థం యొక్క ఆప్టికల్ పొడవుని రిఫ్రాక్టివ్ ఇండెక్సతో గుణించిన భౌతిక పొడవు అని నిర్వచిస్తారు. ఈ ప్రకారం సాంకేతిక పదకోశాన్ని క్రింది విధంగా వ్రాయవచ్చు,
చరిత్ర
గ్రీకు గణితశాస్త్రజ్ఞుడు హెరాన్ ప్రతిపాదన ప్రకారం రెండు బిందువులు A, B వద్ద రెండు అద్దాలను పెట్టి కాంతి రేఖను A నుండి B కి ప్రసరిస్తే కాంతిరేఖ అనంతమైన పరావర్తనాలు చెందుతుంది. ఆ సమయమ్లో ఆ కాంతిరేఖ ఎంచుకునే మార్గం అన్నిటికన్నా చిన్నది. 1021 లో ఇబ్న్ అల్ హయ్తం, 1662 లో ఫెర్మా కూడా కాంతి అతి తక్కువ దూరం గల మార్గంలోనే ప్రయాణిస్తుందని ప్రతిపాదించారు.
బయట లంకెలు
వర్గం:భౌతిక శాస్త్రం
రాబర్ట్ ఎడ్వర్డ్స్
సంతానం లేని లక్షలాది దంపతుల పాలిట కల్పతరువైన టెస్ట్‌ట్యూబ్‌ బేబీ (ఇన్‌-విట్రో ఫర్టిలైజేషన్‌) విధాన సృష్టికర్త రాబర్ట్‌ ఎడ్వర్డ్స్‌. 2010 సంవత్సరానికి గాను వైద్యశాస్త్రంలో నోబెల్‌ బహుమతిని గెల్చుకున్నారు. ఈ బహుమతి కింద ఆయన 15 లక్షల డాలర్లు అందుకున్నారు. ఎడ్వర్డ్స్‌ బ్రిటన్‌లోని కేంబ్రిడ్జ్‌ విశ్వవిద్యాలయంలో ప్రొఫెసర్‌ ఎమిరిటస్‌గా విధులు నిర్వర్తించారు.
1950 నుంచి ఎడ్వర్డ్స్‌ ఐవీఎఫ్‌ విధానంపై గైనకాలజిస్టు ప్యాట్రిక్‌ స్టెప్‌టో తో కలసి ప్రయోగాలు నిర్వహించారు. ఈ విధానంలో ఆయన అండాన్ని శుక్రకణంతో శరీరం వెలుపలే ఫలదీకరణ చేయించి, మహిళ గర్భంలోకి ప్రవేశపెట్టారు. ఈ క్రమంలో వారు అనేక విమర్శలు, సవాళ్లు ఎదుర్కొన్నారు. ఇది అనైతిక విధానమంటూ మతపెద్దలు మండిపడ్డారు. వీటన్నింటినీ ఎడ్వర్డ్స్‌, ప్యాట్రిక్‌లు అధిగమించారు. వీరిద్దరి పరిశోధనలు ఫలించి 1978, జూలై 25న ప్రపంచంలోనే తొలిసారిగా బ్రిటన్‌ లో లూయీ బ్రౌన్‌ అనే టెస్ట్‌ట్యూబ్‌ బేబీ జన్మించింది. సంతాన సాఫల్య చికిత్స విధానంలో ఇది విప్లవాత్మక మార్పులకు నాంది పలికింది. ఆ తరువాత వీరిద్దరు కలసి కేంబ్రిడ్జ్‌లోని బోర్న్‌హాల్‌ ఐవీఎఫ్‌ క్లినిక్‌ స్థాపించారు. అప్పటి నుంచి వేల మంది జంటలు సంతానాన్ని పొందారు. ఎడ్వర్డ్స్‌కు నోబెల్‌ బహుమతి ప్రకటించడంపై బార్న్‌ హాల్‌ క్లినిక్‌ హర్షం వ్యక్తంచేసింది. వాస్తవానికి నోబెల్‌ బహుమతిని ప్యాట్రిక్‌ కూడా పంచుకోవాల్సింది. అయితే ఆయన 1988లో చనిపోయారు.
ఎడ్వర్డ్స్‌ సాధించిన ఘనత వల్ల సంతానలేమికి కొత్త చికిత్స అందుబాటులోకి వచ్చినట్లయింది. ప్రపంచవ్యాప్తంగా ఉన్న జంటల్లో 10 శాతం మందికి ఈ సమస్య ఉంది. ఐవీఎఫ్‌ విధానం వల్ల దాదాపు 40 లక్షల మంది శిశువులు పుట్టారు. ఈ విధానం ఫలదీకరణ సమస్యలున్న దంపతుల్లో హర్షాతిరేకాలను నింపుతోంది అని నోబెల్‌ పురస్కారాన్ని ప్రకటించిన కరోలిన్‌స్కా ఇన్‌స్టిట్యూట్‌ ఎంపిక కమిటీ స్టాక్‌హోం లో పేర్కొంది.
నోబెల్‌ బహుమతి లభించిన సమయంలో ఎడ్వర్డ్స్‌ తీవ్ర అస్వస్థతతో ఉన్నారు. ఈ విషయం అతని సతీమణికి తెలిపినట్లు ఎంపిక కమిటీ సభ్యుడు గోరాన్‌ హాన్సన్‌ చెప్పారు. ఎడ్వర్డ్స్‌కు నోబెల్‌ దక్కడంపై అంతర్జాతీయ ఫలదీకరణ సంస్థల సమాఖ్య మాజీ అధ్యక్షుడు బాసిల్‌ టార్లాట్జిస్‌ హర్షం వ్యక్తంచేశారు. డైనమైట్‌ను కనుగొన్న వ్యాపారవేత్త ఆల్ఫ్రెడ్‌ నోబెల్‌ పేరు మీద ఈ బహుమతిని ఏర్పాటు చేశారు.
మూలాలు
వర్గం:1925 జననాలు
ఆచార్య తిరుమల
ఆచార్య తిరుమల ప్రముఖ కవి. ఇతడు 1945లో రాజమండ్రిలో జన్మించాడు. పెంటపాడు, ఏలూరు, విశాఖపట్నం లలో చదువుకున్నాడు. హైదరాబాదులో ఒక ప్రైవేటు కళాశాలలో ఆంధ్రోపన్యాసకుడిగా పనిచేశాడు. వచన, పద్య, గేయకవిత్వాలు, నాటకము, విమర్శ, కథానిక ప్రక్రియలలో పాతికకు పైగా గ్రంథాలను వెలువరించాడు.
లలిత గీతాలు
ఇతడు రచించిన లలితగీతాలు ఆకాశవాణి, దూరదర్శన్‌లలో ప్రసారమయ్యాయి. ఇతడు రచించిన కొన్ని లలితగీతాల వివరాలు:
మూలాలు
వర్గం:1945 జననాలు
ఆషాఢ శుద్ధ దశమి
ఆషాఢ శుద్ధ దశమి అనగా ఆషాఢమాసములో శుక్ల పక్షము నందు దశమి తిథి కలిగిన 10వ రోజు.
మూలాలు
వర్గం:ఆషాఢమాసము
ఆషాఢ శుద్ధ ద్వాదశి
ఆషాఢ శుద్ధ ద్వాదశి అనగా ఆషాఢమాసములో శుక్ల పక్షము నందు ద్వాదశి తిథి కలిగిన 12వ రోజు.
బయటి లింకులు
వర్గం:ఆషాఢమాసము
మోనికా గిల్
మోనికా గిల్ (జననం 6 జూలై 1984) అమెరికన్ మోడల్, భారతీయ సినిమా నటి, అందాల పోటీ టైటిల్ హోల్డర్. ఆమె 26 నవంబర్ 2013న మిస్ ఇండియా USA,  21 జూన్ 2014న మిస్ ఇండియా వరల్డ్‌వైడ్ విజేతగా నిలిచింది.
వాన్‌లావ్
స్పటికాల అంతర్గత నిర్మాణం ఎలా ఉంటుందో కనుగొని, తద్వారా సరికొత్త సాంకేతిక విప్లవానికి దోహదపడిన శాస్త్రవేత్తగా జర్మనీకి చెందిన వాన్‌లావ్‌ పేరు పొందాడు. కంటికి కనబడని, ఏ పరికరానికీ అందుబాటులో లేని స్ఫటికాల అంతర్భాగంలో ఉండే పరమాణువుల అమరికను ఎక్స్‌రేల వివర్తనం ద్వారా అవలోకించిన ఈయనకు 1914లో భౌతిక శాస్త్రంలో నోబెల్‌ పురస్కారం లభించింది.
మోనికా గిల్
బయటి లింకులు
వర్గం:భారతీయ సినిమా నటీమణులు వర్గం:1991 జననాలు
వాన్‌లావ్
స్ఫటికాల్లో (క్రిస్టల్స్‌) కొన్ని పరిపూర్ణమైనవైతే, మరికొన్ని అసంపూర్ణమైనవి ఉంటాయి. పరిపూర్ణ స్ఫటికాల్లో పరమాణువుల అమరిక కచ్చితంగా క్రమపద్ధతిలో ఉంటుంది. అసంపూర్ణ స్ఫటికాల్లో అలా ఉండకపోయినా, ఇవే పరిశోధనలకు అనువైనవి. ఈ కారణంగా పరిపూర్ణ స్ఫటికాలలోని పరమాణువులను వాటి స్థానాల నుంచి తప్పించి వేరే మూలకపు పరమాణువులను చొప్పిస్తారు. దీన్నే 'డోపింగ్‌' అంటారు. ఈ ప్రక్రియ వల్లనే ఆధునిక ఎలక్ట్రానిక్‌ పరికరాల ఆవిష్కరణకు నాంది ఏర్పడింది. ఇలా అర్థవాహకాలైన (semi conductors) జెర్మానియం, సిలికాన్‌ స్ఫటికాలను వాహకాలుగా మార్చడం వల్ల ట్రాన్సిస్టర్లు, ఎల్‌సీడీ (లిక్విడ్‌ క్రిస్టల్‌ డిస్‌ప్లే) వంటి సాంకేతిక పరికరాలను కనుగొనగలిగారు.
జర్మనీలో 1879 అక్టోబర్‌ 9న పుట్టిన మాక్స్‌ థియోడర్‌ ఫెలిక్స్‌ వాన్‌లావ్‌ స్కూలు విద్య అనంతరం అప్పటి నిబంధనల ప్రకారం ఏడాది పాటు సైనిక శిక్షణ పొందాడు. ఆపై వివిధ విశ్వవిద్యాలయాల్లో ఉన్నత విద్య చదివి 24 ఏళ్లకే పీహెచ్‌డీ సాధించాడు. తర్వాత బెర్లిన్‌ యూనివర్శిటీలో ప్రొఫెసర్‌గా 24 ఏళ్ల పాటు బాధ్యతలు నిర్వహించాడు. ప్రముఖ శాస్త్రవేత్త ఐన్‌స్టీన్‌తో పరిచయం స్నేహంగా మారిన నేపథ్యంలో ఆయన సాపేక్ష సిద్ధాంతంపై కూడా వాన్‌లావ్‌ పరిశోధన చేశాడు. ఇంకా ఆప్టిక్స్‌, క్వాంటం సిద్ధాంతం, అతివాహకత, క్రిస్టలోగ్రఫీల్లో అతడి సిద్ధాంతాలు ఎంతో ప్రాచుర్యం పొందాయి. రెండో ప్రపంచ యుద్ధం తర్వాత జర్మనీలో శాస్త్ర పరిశోధన రంగాన్ని సుసంపన్నం చేయడంలో ఆయన పాత్ర మరువలేనిది. ఆయన పరిశోధనలు 'మాలిక్యులర్‌ బయాలజీ' అనే నూతన శాస్త్ర ఆవిర్భావానికి దోహద పడ్డాయి.
వావ్‌లావ్‌కు మోటార్‌ డ్రైవింగ్‌, పర్వతారోహణం, నౌకాయనం, సంగీతాలపై కూడా పట్టు ఉంది. ఆయన రచించిన 'హిస్టరీ ఆఫ్‌ ఫిజిక్స్‌' పుస్తకం ఏడు భాషల్లోకి అనువాదమై ప్రాచుర్యం పొందింది.
హిమాన్షి ఖురానా
హిమాన్షి ఖురానా, పంజాబీ మోడల్, సినిమా నటి, గాయని. సద్దా హక్‌ అనే పంజాబీ సినిమాలో నటించింది. 2019లో రియాలిటీ షో బిగ్ బాస్ 13లో కంటెస్టెంట్‌గా పాల్గొంది.
జననం
హిమాన్షి ఖురానా 1991, నవంబరు 27న పంజాబ్‌ లోని కిరాత్‌పూర్ సాహిబ్‌లో జన్మించింది.
వృత్తిరంగం
హిమాన్షీ ఖురానా తన 16వ ఏట మిస్ లుధియానా పోటీలో గెలిచి, మోడలింగ్ కెరీర్‌ను ప్రారంభించింది. 2010లో మిస్ పిటిసి పంజాబీ ఫైనలిస్ట్‌లలో ఒకరుగా నిలిచింది. 2010లోనే చండీగఢ్‌లో నిర్వహించిన మిస్ నార్త్ జోన్ పోటీలో విజేతగా నిలిచింది.
వ్యక్తిగత జీవితం
తనకు బాయ్‌ఫ్రెండ్ ఉన్నాడని 2019 నవంబరులో ప్రసారమైన బిగ్ బాస్ 13లో ధ్రువీకరించింది. 2020 జనవరిలో, తన అతనితో ప్రేమ ముగిసిందని ఆమె ట్విట్టర్‌లో ధ్రువీకరించింది. 2020 జనవరి నుండి తన బిగ్ బాస్ కో-కంటెస్టెంట్ అసిమ్ రియాజ్‌తో డేటింగ్ చేస్తోంది.
మూలాలు
వర్గం:జీవిస్తున్న ప్రజలు వర్గం:భారతీయ సినిమా నటీమణులు వర్గం:1991 జననాలు వర్గం:పంజాబీ సినిమా నటీమణులు వర్గం:పంజాబ్ వ్యక్తులు
అక్బర్ అలీ ఖాన్
అక్బర్ అలీ ఖాన్ (1899-1994) ప్రముఖ న్యాయవాది, రాజకీయ నాయకుడు.
వీరు 1899 సంవత్సరం హైదరాబాదునగరంలోని ఒక జాగీర్దారీ కుటుంబంలో జన్మించారు. తండ్రి మహబూబ్ అలీ ఖాన్, తల్లి కరమతున్నీసా బేగం. ఇంగ్లాండు వెళ్లి బారిస్టర్ పట్టా పొంది హైదరాబాదు హైకోర్టులో పనిచేయడం ప్రారంభించి; సుమారు మూడు దశాబ్దాలు ఆ వృత్తిలో మంచి పేరు సంపాదించారు. వీరు 1954లో రాజ్యసభకు సభ్యులుగా ఉన్నారు. 1972 నుండి 1974 వరకు ఉత్తరప్రదేశ్ గవర్నరుగాను 1974 నుండి 1975 వరకు ఒరిస్సా గవర్నరుగాను పదవీ బాధ్యతలు నిర్వహించారు.
వీరిని భారత ప్రభుత్వం పద్మభూషణ్ పురస్కారంతో సన్మానించింది.
మూలాలు
వర్గం:1899 జననాలు వర్గం:1994 మరణాలు వర్గం:భారతీయ న్యాయవాదులు వర్గం:పద్మభూషణ పురస్కార గ్రహీతలు వర్గం:రాజ్యసభ సభ్యులు వర్గం:ఉత్తర ప్రదేశ్ గవర్నర్లు వర్గం:ఒడిశా గవర్నర్లు వర్గం:భారతీయ ముస్లింలు
ఆషాఢ శుద్ధ త్రయోదశి
ఆషాఢ శుద్ధ త్రయోదశి అనగా ఆషాఢమాసములో శుక్ల పక్షములో త్రయోదశి తిథి కలిగిన 13వ రోజు.
బయటి లింకులు
వర్గం:ఆషాఢమాసము
పాటిల్ వేణుగోపాల్ రెడ్డి
పాటిల్ వేణుగోపాల్ రెడ్డి (1950 మే 25 - 2022 ఫిబ్రవరి 12) ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన రాయదుర్గం నియోజకవర్గం నుండి మూడుసార్లు ఎమ్మెల్యేగా గెలిచాడు.
జననం, విద్యాభాస్యం
పాటిల్‌ వేణుగోపాల్‌రెడ్డి 1950 మే 25న ఆంధ్రప్రదేశ్ రాష్ట్రం, అనంతపురం జిల్లా,రాయదుర్గం మండలం,  పల్లేపల్లి గ్రామంలో జన్మించాడు. ఆయన ఇంటర్మీడియట్ వరకు చదువుకున్నాడు.
రాజకీయ జీవితం
పాటిల్‌ వేణుగోపాల్‌రెడ్డి 1979లో మల్లాపురం సర్పంచి, రాయదుర్గం పంచాయతీ సమితి ఉపాధ్యక్షుడిగా పని చేశాడు. ఆయన 1983లో జరిగిన అసెంబ్లీ ఎన్నికల్లో రాయదుర్గం నియోజకవర్గం నుండి కాంగ్రెస్‌ పార్టీ టికెట్‌ ఆశించి టికెట్‌ రాకపోవడంతో స్వతంత్ర అభ్యర్థిగా పోటీ చేసి గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 1985లో జరిగిన ఎన్నికల్లో పోటీ చేయలేదు.
పాటిల్‌ వేణుగోపాల్‌రెడ్డి 1989లో జరిగిన అసెంబ్లీ ఎన్నికల్లో రాయదుర్గం నియోజకవర్గం నుండి కాంగ్రెస్ అభ్యర్థిగా పోటీ చేసి రెండోసారి ఎమ్మెల్యేగా ఎన్నికయ్యాడు. ఆయన 1994లో జరిగిన అసెంబ్లీ ఎన్నికల్లో ఓడిపోయాడు. వేణుగోపాల్‌రెడ్డి 1994లో జరిగిన అసెంబ్లీ ఎన్నికల్లో మూడోసారి ఎమ్మెల్యేగా గెలిచి, 2004లో జరిగిన అసెంబ్లీ ఎన్నికల్లో టీడీపీ అభ్యర్థి మెట్టు గోవిందరెడ్డి చేతిలో ఓడిపోయాడు. ఆయన 1994, 2005లో రెండుసార్లు అనంతపురం జిల్లా కాంగ్రెస్‌ కమిటీ అధ్యక్షుడిగా పని చేశాడు.
పాటిల్‌ వేణుగోపాల్‌రెడ్డి 2009లో జరిగిన ఆంధ్రప్రదేశ్ శాసనమండలి ఎన్నికల్లో అనంతపురం జిల్లా స్థానిక సంస్థల కోటా నుండి కాంగ్రెస్ అభ్యర్థిగా పోటీ చేసి తన సమీప తెలుగుదేశం పార్టీ అభ్యర్థి ఫయాజ్ పాషాపై 245 ఓట్ల మెజారిటీతో గెలిచి శాసనమండలి సభ్యుడిగా ఎన్నికయ్యాడు. ఆయన 2012లో జరిగిన ఆంధ్రప్రదేశ్ శాసనమండలి ఎన్నికల్లో అనంతపురం జిల్లా స్థానిక సంస్థల కోటా నుండి కాంగ్రెస్ అభ్యర్థిగా పోటీ చేసి తన సమీప తెలుగుదేశం పార్టీ అభ్యర్థి దీపక్ రెడ్డి చేతిలో ఓడిపోయాడు.
మరణం
పాటిల్‌ వేణుగోపాల్‌ రెడ్డి అనారోగ్యంతో బాధపడుతూ బెంగళూరులోని ఓ ప్రైవేట్ ఆసుపత్రిలో 2022 ఫిబ్రవరి 12న మరణించాడు. ఆయనకు భార్య పద్మావతి, కుమారుడు అజరు పాటిల్‌, కుమార్తె సింధుజ ఉన్నారు.
మూలాలు
వర్గం:ఆంధ్రప్రదేశ్ శాసన సభ్యులు (1983) వర్గం:ఆంధ్రప్రదేశ్ శాసన సభ్యులు (1989) వర్గం:ఆంధ్రప్రదేశ్ శాసన సభ్యులు (1999) వర్గం:ఆంధ్రప్రదేశ్ శాసనమండలి సభ్యులు వర్గం:2022 మరణాలు
వడల జోహాల్
భౌగోళికం, జనాభా
వడల జోహాల్ (153) అన్నది అమృత్‌సర్ జిల్లాకు చెందిన అమృత్‌సర్ -I తాలూకాలోని గ్రామం, ఇది 2011 జనగణన ప్రకారం 832 ఇళ్లతో మొత్తం 4345 జనాభాతో 720 హెక్టార్లలో విస్తరించి ఉంది. సమీప పట్టణమైన అమృత్‌సర్ అన్నది 8 కి.మీ. దూరంలో ఉంది. గ్రామంలో మగవారి సంఖ్య 2297, ఆడవారి సంఖ్య 2048గా ఉంది. షెడ్యూల్డ్ కులాల సంఖ్య 2042 కాగా షెడ్యూల్డ్ తెగల సంఖ్య 0. గ్రామ జనగణన లొకేషన్ కోడ్ 37550.
విద్యా సౌకర్యాలు
గ్రామంలో 1 ప్రభుత్వ బాలబడులుఉంది. గ్రామంలో 2 ప్రైవేటు బాలబడులుఉన్నాయి సమీపసీనియర్ మాధ్యమిక పాఠశాలలు (Jandiala) గ్రామానికి 5 నుంచి 10 కిలోమీటర్ల లోపే ఉంది.
ప్రభుత్వ వైద్య సౌకర్యాలు
సమీప ప్రాథమిక ఆరోగ్య కేంద్రం గ్రామానికి 5 నుంచి 10 కిలోమీటర్ల లోపే ఉంది. సమీపప్రాథమిక ఆరోగ్య ఉప కేంద్రాలుగ్రామానికి 5 నుంచి 10 కిలోమీటర్ల లోపే ఉంది. సమీపమాతా శిశు సంరక్షణా కేంద్రాలుగ్రామానికి 5 నుంచి 10 కిలోమీటర్ల లోపే ఉంది.
గ్రామంలో 1 ఆసుపత్రిఉంది. గ్రామంలో 1 పశు వైద్యశాలలుఉంది.
ప్రైవేటు వైద్య సౌకర్యాలు
గ్రామంలో 7 డిగ్రీలు లేని వైద్యుడుఉన్నాయి
గ్రామంలో 3 మందుల దుకాణాలుఉన్నాయి
పారిశుధ్యం
స్నానపు గదులతో కూడిన సామాజిక మరుగుదొడ్లుగ్రామంలో లేదు. స్నానపు గదులు లేని సామాజిక మరుగుదొడ్లుగ్రామంలో లేదు.
సమాచార, రవాణా సౌకర్యాలు
టెలిఫోన్లు (లాండ్ లైన్లు) గ్రామంలో ఉంది.
పబ్లిక్ బస్సు సర్వీసుగ్రామంలో లేదు. సమీపపబ్లిక్ బస్సు సర్వీసుగ్రామానికి 5 నుంచి 10 కిలోమీటర్ల లోపే ఉంది.
రైల్వే స్టేషన్లుగ్రామంలో లేదు. సమీపరైల్వే స్టేషన్లుగ్రామానికి 5 నుంచి 10 కిలోమీటర్ల లోపే ఉంది. ఆటోలుగ్రామంలో ఉంది. టాక్సీలుగ్రామంలో ఉంది. ట్రాక్టరుగ్రామంలో ఉంది. గ్రామం ప్రధాన జిల్లా రోడ్డుతో అనుసంధానం కాలేదు. సమీపప్రధాన జిల్లా రోడ్డుగ్రామానికి 5 నుంచి 10 కిలోమీటర్ల లోపే ఉంది. గ్రామం ఇతర జిల్లా రోడ్డుతో అనుసంధానం కాలేదు. సమీపఇతర జిల్లా రోడ్డుగ్రామానికి 5 నుంచి 10 కిలోమీటర్ల లోపే ఉంది. .
మార్కెటింగు, బ్యాంకింగు
ఏటియంగ్రామంలో లేదు. వ్యాపారాత్మక బ్యాంకుగ్రామంలో లేదు. సమీపవ్యాపారాత్మక బ్యాంకుగ్రామానికి 5 నుంచి 10 కిలోమీటర్ల లోపే ఉంది. స్వయం సహాయక బృందంగ్రామంలో ఉంది.
ఆరోగ్యం, పోషణ, వినోద సౌకర్యాలు
ఇతర (పోషకాహార కేంద్రం) గ్రామంలో లేదు. సమీపఇతర (పోషకాహార కేంద్రం) గ్రామానికి 5 నుంచి 10 కిలోమీటర్ల లోపే ఉంది.
..
విద్యుత్తు
. 1 . 1 8 గంటల పాటు (రోజుకు) అందరు వినియోగదారులకూ వేసవి (ఏప్రిల్-సెప్టెంబరు) లో విద్యుత్ సరఫరాగ్రామంలో ఉంది. 10 గంటల పాటు (రోజుకు) అందరు వినియోగదారులకూ చలికాలం (అక్టోబరు-మార్చి) లో విద్యుత్ సరఫరాగ్రామంలో ఉంది.
భూమి వినియోగం
వడల జోహాల్ (153) ఈ కింది భూమి వినియోగం ఏ ప్రకారం ఉందో చూపిస్తుంది (హెక్టార్లలో) :
నీటిపారుదల సౌకర్యాలు
నీటి పారుదల వనరులు ఇలా ఉన్నాయి (హెక్టార్లలో) :
తయారీ వస్తువులు, పరిశ్రమలు, ఉత్పత్తులు
వడల జోహాల్ (153) అన్నది ఈ కింది వస్తువులు ఉత్పత్తి చేస్తోంది (ప్రాధాన్యతా క్రమంలో పై నుంచి కిందికి తగ్గుతూ) : Wheat, "tractor, trolley", Rice
మూలాలు
వర్గం:అమృత్ సర్ జిల్లా గ్రామాలు
వినోద్ బాల
వినోద్ బాల ప్రముఖ రంగస్థల, బుల్లితెర, చలనచిత్ర నటుడు, రంగస్థల అధ్యాపకుడు, నిర్మాత.
ఎస్.పి.బాలసుబ్రహ్మణ్యం తెలుగు సినిమా పాటల జాబితా (1982)
ఎస్.పి.బాలసుబ్రహ్మణ్యం 1982 సంవత్సరంలో విడుదలైన తెలుగు సినిమాలకు పాడిన  పాటలలో కొన్ని:
వినోద్ బాల
జననం
వినోద్ బాల భీమవరం లో జన్మించారు.
ఎస్.పి.బాలసుబ్రహ్మణ్యం తెలుగు సినిమా పాటల జాబితా (1982)
వనరులు
వర్గం:సినిమా జాబితాలు Discography వర్గం:పాటలు వర్గం:జాబితాలు
వినోద్ బాల
కళారంగ ప్రస్థానం
ఏరోనాటిక్స్ కోర్సుని మధ్యలోనే ఆపేసి హైదరాబాద్ లోని మధు ఫిలిం ఇనిస్టిట్యూట్‌లో నటనలో శిక్షణ తీసుకొని, బంగారు పతకం సాధించారు. పీపుల్స్ ఎన్‌కౌంటర్ సినిమాలో భానుప్రియ సోదరుడి పాత్రలో నటించి తెరంగేట్రం చేసిన వినోద్ బాల, టి.వి.ఆర్టిస్టుల సంఘానికి అధ్యక్షుడిగా కూడా చేసారు. మంజులానాయుడు దర్శకత్వంలో యద్ధనపూడి సులోచనారాణి నవల "ఆగమనం"ను రుతురాగాలు పేరిట టీవీ సీరియల్‌గా తీసినప్పుడు, అందులో వినోద్‌బాల కూడా ఓ ముఖ్య పాత్రలో నటించారు. ఆ సీరియల్ హిట్ కావడం వల్ల మరిన్ని అవకాశాలు పొందిన నటుల్లో వినోద్‌బాల కూడా ఒకరు. కసూర్తి టీవీ సీరియల్‌లో నటనకు గాను ఉత్తమ సహాయనటుడిగా పురస్కారాన్ని కూడా పొందారు వినోద్ బాల. ఈయన ప్రముఖ హాస్యనటుడు ఏవీఎస్‌తో కలిసి కామెడీ ఫిలిం అవార్డ్స్ అనే కార్యక్రమాన్ని కూడా రూపకల్పన చేశారు. రామ్‌గోపాల్‌వర్మ "శివ" సినిమాకి దర్శకత్వం వహిస్తున్నప్పుడు తొలుత వినోద్‌బాల పైనే హీరో ట్రైల్ షూట్ తీశారని ఆయన ఓ ఇంటర్వ్యూలో పేర్కొన్నారు.
బయటి లింకులు
వర్గం:తెలుగు రంగస్థల కళాకారులు వర్గం:పశ్చిమ గోదావరి జిల్లా సినిమా నటులు వర్గం:పశ్చిమ గోదావరి జిల్లా టెలివిజన్ నటులు
తీన్మార్ సావిత్రి (జ్యోతి)
తీన్మార్ సావిత్రి అసలు పేరు శివ జ్యోతి. ఈవిడ టెలివిజన్ వ్యాఖ్యాత, తెలుగు న్యూస్ ఛానలైన వి6 న్యూస్ లో ప్రతిరోజు రాత్రి 9.30కి వచ్చే తీన్మార్ వార్తల ద్వారా పరిచయమైయింది. బిత్తిరి సత్తి తో కలిసి వార్తలను అందించింది.
జననం - కుటుంబ నేపథ్యం
జ్యోతి నిజామాబాద్ జిల్లా, ముప్కాల్ మండలంలోని నాగంపేట గ్రామంలో యశోద, రాజమల్లేష్ దంపతులకు జన్మించింది. తల్లి బీడీ కార్మికురాలు, తండ్రి ఆర్‌ఎంపీ డాక్టర్.
చదువు
చిన్నతనం నుండి 7వ తరగతి వరకు నాగంపేటలో చదివింది, తర్వాత 8వ తరగతి నుండి 10వ తరగతి వరకు రేంజర్ల పక్క గ్రామానికి నడుస్తూ వెళ్ళేది. 8కిలోమీటర్ల దూరంవెళ్ళి రావడానికి, ఇంటర్ ఒక సంవత్సరం ఆర్మూర్ లో ఇంకో సంవత్సరం నిజామాబాద్ లో చదివింది. హైదరాబాద్ యశోదలో బి.ఎస్.సి నర్సింగ్ కోర్స్ లో చేరింది. మధ్యలోనే వదిలేసి, ఓపెన్ యూనివర్సిటీలో డిగ్రీ పూర్తిచేసింది.
కెరీర్
యాంకర్‌గా రాణించాలనుకున్న జ్యోతి, వివిధ ఛానల్స్ లో యాంకరింగ్ చేసింది. అక్కడ తన భాషని, గొంతును, తెలంగాణ యాసను మార్చుకో, నీది మీడియాకు పనికిరాని గొంతు అన్నారు. అలా చాలా ఇబ్బందిపడిన తరువాత, వి6 ఛానెల్ వారు తెలంగాణ యాసలో వార్తలు చదివేవారికోసం చేసిన ఆడిషన్ లో జ్యోతి ఎంపికైంది. అలా వి6 ఛానల్ లో అవకాశం వచ్చింది. వి6లో చేరిన తొలిరోజుల్లో సినిమా వార్తలు చదివింది. ఆతర్వాత వీకెండ్ స్పెషల్ తీన్మార్, వాయిస్ ఓవర్లు చదివింది. జ్యోతి గొంతు డిఫరెంట్‌గా ఉండడం, ఆ గొంతును జనాలు ఆదరించడం, వి6 ఛానల్‌కు రేటింగ్ రావడంతోపాటు జ్యోతి తీన్మార్ సావిత్రిగా పాపులర్ అయింది.
తీన్మార్ వార్తలలో జ్యోతి వేసుకున్న బుగ్గల జాకెట్ చాలా ఫేమస్, ట్రెండ్ అయింది. కొందరు సావిత్రి జాకెట్లు అని పేరు కూడా పెట్టారు.
ప్రస్తుతం టీవీ9 ఛానల్ లో ఇస్మార్ట్ న్యూస్ వ్యాఖ్యాతగా పనిచేస్తోంది.
బయటి లింకులు
వర్గం:నిజామాబాదు జిల్లా మహిళా టెలివిజన్ వ్యాఖ్యాతలు వర్గం:పేరు మార్చుకున్న తెలంగాణ వ్యక్తులు వర్గం:తెలంగాణ మహిళలు వర్గం:నిజామాబాదు జిల్లా మహిళలు వర్గం:తెలంగాణ రాష్ట్ర ఆవిర్భావ పురస్కార గ్రహీతలు
కె.ఎస్.నారాయణస్వామి
విశేషాలు
ఇతడు కేరళ రాష్ట్రం, పాలక్కాడు జిల్లా, కొడువాయూరు గ్రామంలో 1914, సెప్టెంబరు 27వ తేదీన శివరామ అయ్యర్, నారాయణి అమ్మాళ్ దంపతులకు జన్మించాడు. ఇతడు కర్ణాటక సంగీతాన్ని తొలుత తన సోదరుడు కె.ఎస్.కృష్ణ అయ్యర్ వద్ద తన 7వ సంవత్సరం నుండి అభ్యసించాడు. తరువాత ఇతడు చిదంబరంలోని అన్నామలై విశ్వవిద్యాలయం సంగీత కళాశాలలో చేరాడు. అక్కడ మహమహులైన టి.ఎస్.సబేశ అయ్యర్, తంజావూరు పొన్నయ్య పిళ్ళై వంటి విద్వాంసుల వద్ద గాత్రం నేర్చుకున్నాడు. దేశమంగళం సుబ్రహ్మణ్యపిళ్ళై వద్ద వీణ, తంజావూరు పొన్నయ్య పిళ్ళై వద్ద మృదంగంలో తర్ఫీదు పొందాడు. 1937 నుండి 1946 వరకు ఇతడు తాను చదివిన సంగీత కళాశాలలోనే అధ్యాపకుడిగా పనిచేశాడు. ఆ సమయంలో గోపాలకృష్ణ భారతి, నీలకంఠ శివన్, అరుణాచల కవి మొదలైన వాగ్గేయకారుల కృతులను ప్రచురించడంలో తోడ్పడ్డాడు.
తిరువాంకూరు మహారాజా ఆహ్వానంపై ఇతడు "స్వాతి తిరుణాళ్ సంగీత కళాశాల"లో వీణ నేర్పించే అధ్యాపకుడిగా చేరాడు. అక్కడ ప్రధానాచార్యుడు సెమ్మంగుడి శ్రీనివాస అయ్యర్‌తో కలిసి స్వాతి తిరునాళ్ కృతులను పరిష్కరించి ప్రచురించాడు. ఇతడు అనేక అంతర్జాతీయ సదస్సులలో పాల్గొన్నాడు. రష్యా, తూర్పు ఐరోపా దేశాలలో 1954లో పర్యటించిన భారత సంగీత, సాంస్కృతిక బృందంలో ఒక సభ్యుడిగా ప్రభుత్వం తరఫున వెళ్ళాడు. 1970లో అంతర్జాతీయ వయోలిన్ విద్వాంసుడు యెహూది మెనూహిన్ ఆహ్వానంపై ఇతడు "బాత్ ఇంటర్నేషనల్ మ్యూజిక్ ఫెస్టివల్"కు హాజరయ్యాడు. ఆ పర్యటనలో ఇతడు లండన్, బ్రిస్టల్, ఆక్స్‌ఫర్డ్, కేంబ్రిడ్జ్, బర్మింగ్‌హాం నగరాలలో వీణ కచేరీలు చేశాడు. సెమ్మంగుడి శ్రీనివాస అయ్యర్ తరువాత ఆ కళాశాల ప్రిన్సిపాల్‌గా పదోన్నతి పొంది 1970లో రిటైర్ అయ్యాడు.
1970లో ముంబైలోని షణ్ముఖానంద లలితకళలు & సంగీత సభకు చెందిన సంగీత విద్యాలయానికి ప్రిన్సిపాల్‌గా చేరి అక్కడి విద్యార్థులకు 1985 వరకు వీణా వాదనను, గాత్ర సంగీతాన్ని నేర్పించాడు. 1974లో ఆస్ట్రేలియా పెర్త్‌లో జరిగిన ఇంటర్నేషనల్ సోసైటీ ఆఫ్ మ్యూజిక్ ఎడ్యుకేషన్ 11వ సదస్సుకు కర్ణాటక సంగీత ప్రతినిధిగా హాజరయ్యాడు. 1977లో బెర్లిన్‌లో జరిగిన భారతీయ సంగీత నృత్యోత్సవాలలో పాల్గొన్నాడు.
పురస్కారాలు
వాటిలో ముఖ్యమైన కొన్ని పురస్కారాలు:
శిష్యులు
ఇతని వద్ద సంగీతం నేర్చుకున్న వందలాది శిష్యులలో రుక్మిణీ గోపాలకృష్ణన్, కళ్యాణీ శర్మ, సరస్వతి రాజగోపాలన్, త్రివేండ్రం వెంకటరామన్, అశ్వతి తిరునాళ్ రామవర్మ, గీతా రాజ, నిర్మలా పార్థసారథి, జయశ్రీ అరవింద్, అరుణా సాయిరాం మొదలైన వారున్నారు.
బయటి లింకులు
వర్గం:వైణికులు వర్గం:1914 జననాలు వర్గం:1999 మరణాలు వర్గం:పద్మభూషణ పురస్కారం పొందిన కేరళ వ్యక్తులు వర్గం:సంగీత నాటక అకాడమీ అవార్డు గ్రహీతలు వర్గం:అన్నామలై యూనివర్సిటీ పూర్వ విద్యార్థులు వర్గం:సంగీత కళానిధి పురస్కార గ్రహీతలు వర్గం:కళైమామణి పురస్కార గ్రహీతలు
అనైలేషన్ ఆఫ్ క్యాస్ట్
అనైలేషన్ ఆఫ్ క్యాస్ట్ (Annihiliation of Caste) అన్నది 1936 లో బి.ఆర్‌. అంబేడ్కర్‌ రాసిన పుస్తకం పేరు. నిజానికి ఇది మొదట ఒక సభలో ఇవ్వాల్సిన ప్రసంగానికి పాఠం. తరువాత ఆ సభ జరుగనందున అంబేడ్కర్ దీనిని ఒక పుస్తకంగా ప్రచురించాడు. ఈ రచనలో అంబేడ్కర్ భారతదేశంలోని కులవ్యవస్థ పుట్టుపూర్వత్తరాలను గురించి, దానికి పూర్వపు స్థితిగా చెబుతున్న చాతుర్వర్ణ వ్యవస్థ లోని మంచి చెడుల గురించి విశ్లేషించి, ఈ వ్యవస్థ దేశ సమైక్యతకు హానికారకమని తీర్మానించాడు. స్వతంత్రం, సమానత్వం, సౌభ్రాతృత్వం ఉన్న ఆధునిక సామాజిక వ్యవస్థ నిర్మితమవ్వాలంటే హిందూ మత గ్రంథాలని ధిక్కరించాలని సూచించాడు. అంబేడ్కర్ చేసిన అనేక రచనల మధ్య చాలా పేరొందిన రచన ఇది. మరాఠీ, హిందీ, పంజాబీ, మలయాళం వంటి అనేక భాషల్లోకి అనువాదం కూడా చేశారు. దీనిని "కుల నిర్మూలన" పేరుతో బోయి భీమన్న తెలుగులోకి అనువదించాడు.
రచనా నేపథ్యం
ప్రస్తుతం పాకిస్తాన్ దేశంలో ఉన్న లాహోర్ నగరానికి చెందిన జాత్-పాత్-తోడక్ మండల్ అన్న సంస్థ 1936లో జరుగనున్న తమ వార్షిక సమావేశానికి అధ్యక్షత వహిస్తూ కులవ్యవస్థపై ప్రసంగించమని అంబేడ్కర్ ను ఆహ్వానించింది. ఈ సంస్థ హిందూ సంఘ సంస్కర్తల ఆధ్వర్యంలో నడిచేది. అంబేడ్కర్ మొదట అంగీకరించకపోయినా, వారి బలవంతం మీద ఒప్పుకున్నాడు. అయితే అతని ప్రసంగ పాఠం చిత్తుప్రతిని చూసిన మండల్ వారు అందులోని కొంత భాగాన్ని తొలగించమని అడిగారు. అందుకు అంబేడ్కర్ ఒప్పుకోలేదు. కొంతకాలానికి అసలు ఆ వార్షిక సమావేశం రద్దు చేశారు. అయితే, అప్పటికే అంబేడ్కర్ తన ప్రసంగ పాఠం ప్రతులని సమావేశానికి వచ్చేవారికి కాపీలు ఇవ్వడం కోసం ముద్రించాడు. దీనితో ఆ ప్రతులని అంబేడ్కర్ పుస్తకంగా అమ్మాడు.
రచన వివరాలు
ఈ రచన/ప్రసంగం భారతదేశపు కుల వ్యవస్థలో సతి, బాల్య వివాహాలు, అస్పృశ్యత వంటి అనేక సాంఘిక దురాచారాలు ఉన్నాయని ఎందరో వాదించినా ఎందుకు సంఘ సంస్కరణ కష్టం? అన్న ప్రశ్న గురించిన విచారణతో మొదలవుతుంది. ఇక్కడే ఇతర దేశాలలో ఉన్న ఇటువంటి వ్యవస్థలతో పోలిస్తే కుల వ్యవస్థలో తేడాలు ఏమిటి అన్నది కూడా చర్చించి "కుల వ్యవస్థ ఉత్త శ్రమ విభజన కాదు, శ్రామికుల విభజన కూడా" (Caste System is not merely division of labour. It is also a division of labourers.), శ్రామికులని శ్రేణీకరించి ఈ పని గొప్ప, ఈ పని కాదు అన్న విభజన చేయడం ఇతర దేశాల వ్యవస్థలలో లేదు అని తీర్మానించాడు రచయిత.
అలాగే కుల వ్యవస్థ ఆర్థికంగా కానీ, సామాజికంగా కానీ దేశానికి మేలు చెయ్యదు అని తన వాదనలతో నిరూపించాడు. కుల వ్యవస్థ దేశంలో హిందువుల మధ్య ఐక్యత లేకుండా చేసింది అని వాదించాడు. భారతదేశానికి వివక్షలేని, స్వతంత్రం, సమానత్వం, సౌభ్రాతృత్వం ఉన్న ఆధునిక సామాజిక వ్యవస్థ కావాలి అని అన్నాడు. తరువాత కుల వ్యవస్థకు ముందుది, ఇలాంటి భావాలు కలది అని చెప్పబడుతున్న చాతుర్వర్ణ వ్యవస్థ వైపుకి దృష్టి సారిస్తాడు. ఈ చాతుర్వర్ణ వ్యవస్థను వివరంగా చర్చించి, పరిశీలించి, ఆ వ్యవస్థ గురించిన సిద్ధాంతంలో ఉన్న లోపాలను చూపుతూ, అది ఆచరణలో అసాధ్యమని తీర్మానించాడు.
తరువాత, కుల వ్యవస్థ నిర్మూలన జరిగితే కానీ దేశాభివృద్ధి జరగదనీ, దేశంలోని ప్రజల మధ్య సమైక్యత ఉండదనీ వాదించాడు. మరి ఈ వ్యవస్థని నిర్మూలించడం ఎలా?‌అన్న ప్రశ్న కి జవాబుగా కులాంతర వివాహాల ని ప్రోత్సహించినా అది చాలదనీ, హిందూ మత గ్రంథాలు, శాస్త్రాల సరైన తాత్పర్యం కంటే జనం దాన్ని ఎలా అర్థం చేసుకుంటున్నారు అన్నది గమనిస్తే, కుల వ్యవస్థని సమర్థిస్తాయని అనేక హిందువులు భావిస్తున్నారనీ, కనుక వాటిని ధిక్కరించాలనీ అన్నాడు. ఈ విధంగా ఒక మతాన్నే విచ్ఛిన్నం చేసి సంస్కరణలు తేవడం అసాధ్యమని కూడా గుర్తించాడు.
ఆషాఢ బహుళ పాడ్యమి
ఆషాఢ బహుళ పాడ్యమి అనగా ఆషాఢమాసము లో కృష్ణ పక్షము నందు పాడ్యమి తిథి కలిగిన 16వ రోజు.
అనైలేషన్ ఆఫ్ క్యాస్ట్
రచన వివరాలు
చివరగా, ఈ విషయమై ఏలాంటి కృషి చేయాలి? ఈ వ్యవస్థ ఉండాలా, పోవాలా? అన్న విషయాలపై హిందువులు కృషి చేయాలనీ, ఈ ప్రసంగం తరువాత తాను హిందూ మతాన్ని వదిలి వెళతాననీ, హిందువుగా, హిందువులతో ఇదే తన చివరి ప్రసంగమనీ చెప్పి ముగించాడు.
ఆషాఢ బహుళ పాడ్యమి
బయటి లింకులు
వర్గం:ఆషాఢమాసము
అనైలేషన్ ఆఫ్ క్యాస్ట్
ప్రచురణానంతరం చర్చ
ఈ పుస్తకం మొదటి ముద్రణ రెండు నెలల్లోనే 1500 కాపీలు అమ్ముడుపోయి 1937లో రెండవ ముద్రణకు వెళ్ళింది. రెండవ ముద్రణకు అనుబంధంగా ఈ పుస్తకాన్ని గురించి మహాత్మా గాంధీ వెలిబుచ్చిన అభిప్రాయాలను, దానికి అంబేడ్కర్ స్పందననూ కలిపి ముద్రించారు. మరికొంతకాలానికే మూడవ ముద్రణ (1944), తదనంతర కాలంలో మరిన్ని ముద్రణలూ వచ్చాయి.
లింకులు
వర్గం:అంబేడ్కర్ రచనలు వర్గం:ఆంగ్ల పుస్తకాలు
విజయభాను
విజయభాను ఒక భారతీయ చలనచిత్ర నటి. ఈమె తెలుగు, కన్నడ, తమిళ, మలయాళ, హిందీ భాషా చలనచిత్రాలలో నటించింది. ఈమె నటించిన తెలుగు సినిమాల పాక్షిక జాబితా:
మూలాలు
వర్గం:తెలుగు సినిమా నటీమణులు వర్గం:కన్నడ సినిమా నటీమణులు వర్గం:మలయాళ సినిమా నటీమణులు వర్గం:హిందీ సినిమా నటీమణులు వర్గం:తమిళ సినిమా నటీమణులు
చౌహాన్ (ఇంటి పేరు)
భారత ఉపఖండంలో నేపాల్ లో చౌహాన్ ప్రధానంగా కనిపించే ఇంటిపేరు.
మూలాలు
వర్గం:ఇంటిపేర్లు
ఆషాఢ బహుళ విదియ
ఆషాఢ బహుళ విదియ అనగా ఆషాఢమాసము లో కృష్ణ పక్షము నందు విదియ తిథి కలిగిన 17వ రోజు.
బయటి లింకులు
వర్గం:ఆషాఢమాసము
శ్రీకర్ భరత్
కోన శ్రీకర్‌ భరత్‌ భారతదేశానికి చెందిన క్రికెట్ క్రీడాకారుడు. ఆయనకు నవంబర్ 2021లో న్యూజిలాండ్‌తో స్వదేశంలో జరిగిన టెస్టు సిరీస్‌ లో చోటు దక్కింది. శ్రీకర్‌ భరత్‌ ఐపీఎల్‌ లో ఢిల్లీ డేర్‌డెవిల్స్‌(ఢిల్లీ క్యాపిటల్స్‌), ఐపీఎల్‌-2021 సీజన్‌లో రాయల్ ఛాలెంజర్స్ బెంగళూర్ జట్టు తరపున ప్రాతినిధ్యం వహించాడు.
జననం, విద్యాభాస్యం
కే.ఎస్. భరత్‌ ఆంధ్రప్రదేశ్‌ రాష్ట్రం, తూర్పు గోదావరి జిల్లా, రామచంద్రపురంలో 3 అక్టోబరు 1993న శ్రీనివాసరావు, దేవి దంపతులకు జన్మించాడు. ఆయన తండ్రి విశాఖపట్నంలో నావీలో ఉద్యోగం ఉండడంతో ఆయన విద్యాభాస్యంత అక్కడే జరిగింది. భరత్‌ విశాఖపట్నంలోని బుల్లయ్య కాలేజ్ నుండి ఎంబీఏ పూర్తి చేశాడు.
వివాహం
కోన శ్రీకర్‌ భరత్‌ వివాహం 5 ఆగష్టు 2020న విశాఖపట్నంలోని గాజువాక ప్రాంతానికి చెందిన అంజలితో జరిగింది.
క్రీడా జీవితం
కే.ఎస్. భరత్‌ 2015లో ఐపీఎల్‌లో ఢిల్లీ డేర్‌డెవిల్స్‌ (ఢిల్లీ క్యాపిటల్స్‌)కు ప్రాతినిథ్యం వహించాడు. కానీ అతడికి మ్యాచ్‌ ఆడే అవకాశం రాలేదు. ఐపీఎల్‌-2021 సీజన్‌లో మినీ వేలం-2021లో రాయల్‌ చాలెంజర్స్‌ బెంగళూరు 20 లక్షలు వెచ్చించి అతడిని కొనుగోలు చేసింది. ఆయన ఐపీఎల్‌-2021 సీజన్‌లో రాయల్‌ చాలెంజర్స్‌ బెంగళూరు జట్టుకు ప్రాతినిధ్యం వహించిన మొత్తం 191 పరుగులు సాధించాడు. ఐపీఎల్‌-2021లో ఢిల్లీ క్యాపిటల్స్‌తో జరిగిన మ్యాచ్‌లో భరత్‌ ఆఖరి బంతికి సిక్స్‌ కొట్టి బెంగళూరు జట్టును గెలిపించాడు. ఆయనను నవంబర్ 2021లో న్యూజిలాండ్‌తో స్వదేశంలో జరిగిన టెస్టు సిరీస్‌ కోసం బీసీసీఐ చోటు కల్పించింది.
కేఎస్‌ భరత్‌ 2021 నవంబర్ నాటికీ 78 ఫస్ట్‌క్లాస్‌ మ్యాచ్‌లు ఆడి 4283 పరుగులు చేయగా, లిస్ట్‌-ఎ క్రికెట్‌లో 51 మ్యాచ్‌లు ఆడి 1351 పరుగులు, టీ20 ఫార్మాట్‌లో 48 మ్యాచ్‌లు ఆడి 730 పరుగులు చేశాడు. ఆయన ఫస్ట్‌క్లాస్‌ క్రికెట్‌లో 9 సెంచరీలు 23 హాఫ్‌ సెంచరీలు, లిస్ట్‌-ఎ క్రికెట్‌లో 3 సెంచరీలు 5 హాఫ్‌ సెంచరీలు, టీ20 క్రికెట్‌లో మూడు హాఫ్‌ సెంచరీలు చేశాడు.
కోన శ్రీకర్‌ భరత్‌ 2023 ఫిబ్రవరి 09న మహారాష్ట్రలోని నాగపూర్‌లో ఆస్ట్రేలియాతో జరిగిన బోర్డర్‌- గవాస్కర్‌ ట్రోఫీ టెస్ట్‌ క్రికెట్‌ మ్యాచ్‌లో తొలిసారిగా భారత్ తరపున తన తొలి మ్యాచ్ ను ఆడాడు.
మూలాలు
వర్గం:క్రికెట్ క్రీడాకారులు వర్గం:తూర్పు గోదావరి జిల్లా వ్యక్తులు
విలియం హెర్షెల్
మొదట మిలటరీలోని బ్యాండు మేళంలో పనిచేసిన వ్యక్తి, తన పరిశోధనలతో ప్రపంచంలోని మేటి ఖగోళశాస్త్రవేత్తలలో ఒకరిగా ఎదిగారు. అతడే సర్‌ ఫ్రెడెరిక్‌ విలియం హెర్చెల్‌. తొమ్మిది గ్రహాలలో ఒకటైన యురేనస్‌తో పాటు దానికున్న రెండు ఉపగ్రహాలను, శని, గురు గ్రహాలకు చెందిన రెండేసి ఉపగ్రహాలను కనుక్కున్నారు. స్వయంగా రూపొందించుకున్న టెలిస్కోపులతోనే ఆయన నక్షత్రమండలాల (గెలాక్సీలు) ఆకారాలతో పాటు, విశ్వం స్వరూపాన్ని కూడా అంచనా వేయడం విశేషం. దాదాపు 2500 నక్షత్ర సముచ్ఛయా (నెబ్యులా)లను, వాటికి సంబంధించిన సిద్ధాంతాలను వెలువరించారు. సూర్యుని చలన మార్గాన్ని నిర్ధరించి, పరారుణ ఉష్ణతరంగాల ఉనికిని చెప్పినది కూడా ఆయనే. ఆయన సుమారు 400కు పైగా టెలిస్కోపులను తయారుచేశారు.
జర్మనీలోని హోనోవర్‌లో 1738 నవంబర్ 15 న జన్మించిన విలియం చిన్నప్పట్నించే వయోలిన్‌ వాయించడం నేర్చుకున్నాడు. తండ్రితో కొంతకాలం మిలటరీ బ్యాండ్‌లో పనిచేసి, తరువాత అన్నతో ఇంగ్లండ్‌ వెళ్లిపోయాడు. కొన్నేళ్లపాటు సంగీతం మీదనే ఆధారపడి బతికిన ఇతడు తరువాత ఖగోళశాస్త్రంపై ఆసక్తిని పెంచుకుని టెలిస్కోపులతో అంతరిక్ష పరిశీలన చేసేవాడు. అలా 1781లో యురేనస్‌ను కనుగొన్నాడు. ఆ ఏడాదే కోప్లీ అవార్డుతో పాటు, ఫెలో ఆఫ్‌ రాయల్‌ సొసైటీగా ఎంపికయ్యారు. 'సర్‌' బిరుదును కూడా పొందారు. అప్పటి చక్రవర్తి జార్జి3 ఆయన్ను 'రాజ ఖగోళ పరిశీలకుడి' (రాయల్‌ ఆస్ట్రానమర్‌)గా నియమించాడు. కొద్దికాలానికే యురేనస్‌, శని, గురుగ్రహాల ఉపగ్రహాలను కూడా కనుగొన్నారు. చంద్రునిపై గల పర్వతాలను చూడడమే కాదు, వాటి ఎత్తును కూడా కనుగొన్నారు. ప్రతిష్ఠాత్మకమైన నైట్‌హుడ్‌ సహా అనేక పురస్కారాలు పొందిన ఆయన, 1822 ఆగష్టు 25న తన 84వ ఏట మరణించారు.
ఆషాఢ బహుళ తదియ
బయటి లింకులు
వర్గం:ఆషాఢమాసము
తేజస్వి సూర్య
లక్య సూర్యనారాయణ తేజస్వి సూర్య, (16 నవంబర్ 1990 న జన్మించాడు) ఇతడు తేజస్వి సూర్య గా ప్రసిద్ధి చెందిన భారత రాజకీయవేత్త. బెంగళూరు సౌత్ (లోక్సభ నియోజకవర్గం) నుండి 17 వ లోక్సభలో పార్లమెంటు సభ్యుడు.
ప్రారంభం, వ్యక్తిగత జీవితం
గతంలో ఎక్సైజ్ జాయింట్ కమిషనర్‌గా పనిచేసిన రమ, డాక్టర్ ఎల్.ఎ.సూర్యనారాయణ దంపతులకు సూర్య 16 నవంబర్ 1990 న జన్మించారు. అతను 9 సంవత్సరాల వయస్సు గల విద్యార్థిగా ఉన్నప్పుడు, అతను తన 17 చిత్రాలను విక్రయించాడు, 1220 వసూలు చేశాడు, దానిని తన పాఠశాల ప్రిన్సిపాల్ ద్వారా ఆర్మీ కార్గిల్ రిలీఫ్ ఫండ్‌కు విరాళంగా ఇచ్చాడు. అతను కుమరన్ చిల్డ్రన్ హోం స్కూల్, త్యాగరాజనగర్  లో చదువుకుంటూ 2001 లో జాతీయ బాలశ్రీ గౌరవం  గెలుచుకున్నాడు. అతను బెంగళూరు ఇన్స్టిట్యూట్ ఆఫ్ లీగల్ స్టడీస్ నుండి బ్యాచిలర్ ఆఫ్ అకాడెమిక్ లా, ఎల్ ఎల్ బి తో పట్టభద్రుడయ్యాడు.
2008 లో, సూర్య ఆరైస్ ఇండియా అనే సూర్య ఒక  ప్రభుత్వేతర సంస్థ  స్థాపించాడు. వ్యవస్థాపకత, విద్యలో ప్రాజెక్టులపై పనిచేసే సెంటర్ ఫర్ ఎంటర్‌ప్రెన్యూర్ ఎక్సలెన్స్‌కు ఇతడు సహ-స్థాపకుడు. అతను గతంలో ఇండియాఫ్యాక్ట్స్ కోసం రాశాడు.
అతను హిందుత్వానికి బలమైన మద్దతుదారుడు, భారతీయ సంస్కృతిని గర్వకారణమని నమ్ముతాడు. తనను ప్రభావితం చేసినది వీర్ సావర్కర్, అరబిందో, బిఆర్ అంబేద్కర్, స్వామి వివేకానందలు.
ప్రారంభ సంవత్సరాల్లో
అతను అఖిల్ భారతీయ విద్యా పరిషత్ (ఎబివిపి) లో క్రియాశీలుడు, భారతీయ జనతా యువ మోర్చ ప్రధాన కార్యదర్శి. 2018 కర్ణాటక శాసనసభ ఎన్నికల సందర్భంగా కర్ణాటక బిజెపి డిజిటల్ కమ్యూనికేషన్ బృందానికి నాయకత్వం వహించినందుకు ఆయన జాతీయ గుర్తింపు పొందారు. 2014 భారత సార్వత్రిక ఎన్నికలకు భారతీయ జనతా పార్టీ ప్రచారానికి ఆయన చురుకుగా సహకరించారు, దేశవ్యాప్తంగా 100 కి పైగా బహిరంగ సభలను నిర్వహించి ప్రసంగించారు. యునైటెడ్ కింగ్‌డమ్‌లో నిర్వహించిన నాయకత్వంపై ఒక కోర్సు కోసం ఆయనను గతంలో యునైటెడ్ కింగ్ డమ్ హైకమిషన్ ఎంపిక చేసింది, 2017 లో బిజెపి  'మంగళూరు చలో' ర్యాలీ వెనుక ఉన్న ముఖ్య నాయకులలో ఒకరు. న్యాయవాదిగా, బిఎస్ యడ్యూరప్ప అవినీతిపై దర్యాప్తు చేస్తున్న మహేష్ హెగ్డే ( పోస్ట్ కార్డ్ న్యూస్ ఎడిటర్), ప్రతాప్ సింహా ( మైసూర్ నుండి ఎంపి), అశోక్ హరన్హల్లి వంటి బిజెపి నాయకులకు ఆయన ప్రాతినిధ్యం వహించారు.
2019 లోక్‌సభ ఎన్నికలు
బెంగళూరు సౌత్ లోక్‌సభ నియోజకవర్గం 1996 నుండి మాజీ మంత్రి అనంత్ కుమార్ 2018 లో మరణించే వరకు జరిగింది. కుమార్ భార్య తేజస్విని అనంత్ కుమార్ కు బదులు మునుపటి కారణంగా తేజస్వి సూర్య ఎన్నికకు ఎంపికయ్యారు. ఆమెకు బిజెపి కర్ణాటక రాష్ట్ర అధ్యక్షుడు బిఎస్ యడ్యూరప్ప మద్దతు ఉండగా, బిజెపి సీనియర్, ఆర్ఎస్ఎస్ నాయకుడు బిఎల్ సంతోష్ పార్టీ నాయకత్వాన్ని సూర్యను ఎన్నుకోవాలని ఒప్పించారు. నియోజకవర్గం నుండి పోటీ చేయడానికి మరికొన్ని సూచనలు సురేష్ కుమార్, రాజజినగర్ ఎమ్మెల్యే, రవి సుబ్రమణ్య, బసవనగుడి ఎమ్మెల్యే, సూర్య పితృ మామ. కాంగ్రెస్‌కు చెందిన బికె హరిప్రసాద్‌ను 3,31,192 ఓట్ల తేడాతో ఓడించి ఎన్నికల్లో విజయం సాధించారు.
వివాదం
అరబ్ మహిళలపై తారెక్ ఫతా హ్ చేసిన లైంగిక వ్యాఖ్యలను ఉటంకిస్తూ సూర్య చేసిన 2015 ట్వీట్ ను సంజయ్ ఝా మరియు అరబ్ దేశాల పౌరులు ఏప్రిల్ 2020లో విమర్శించారు.
బాహ్య లింకులు
వర్గం:1990 జననాలు వర్గం:జీవిస్తున్న ప్రజలు వర్గం:రాజకీయ నాయకులు వర్గం:భారతీయ జనతా పార్టీ రాజకీయ నాయకులు
ఐదేయు హాండిక్
ఐదేయు నిలంబర్ హాండిక్ (1920 - 2002, డిసెంబరు 17) అస్సామీ సినిమారంగంలో తొలి సినిమా నటి. 1935లో జ్యోతి ప్రసాద్ అగర్వాలా దర్శకత్వం వహించిన జోయ్మోతి సినిమాలో కథానాయికగా నటించింది.
గుర్తింపు
1935లో వచ్చిన జోయ్మోతి అనే అస్సామీ సినిమాలో కథానాయికగా నటించిన ఐదేయు, అస్సామీ సినిమారంగంలో తొలి నటిగా గుర్తింపు పొందింది. అ తరువాత గంగా సిలోని సినిమాలో ఒక చిన్న పాత్ర, తన జీవితంపై తీసిన సినిమాలో అతిథి పాత్రలో మినహా ఐదేయు ఏ సినిమాలోనూ నటించలేదు. 1985లో, అస్సాం సినిమా స్వర్ణోత్సవాలను జరుపుకున్నప్పుడు, ఐదేయును ప్రత్యేకంగా గౌరవించారు. ఈస్ట్ ఇండియన్ మోషన్ పిక్చర్ అసోసియేషన్ ఐదేయుకి వీల్ చైర్ బహుమతిగా ఇచ్చింది. అస్సాం ప్రభుత్వం చాలాకాలం తర్వాత ఆమెకు నెలకు రూ.1,500 పెన్షన్‌గా ఇచ్చి, పద్మశ్రీ పురస్కారానికి కూడా సిఫారసు చేసింది. కానీ ఐదేయు ఒకే ఒక్క సినిమా నటించినందున అవార్డు రాలేదు. 1991లో తన స్వగ్రామంలోని బాలికల పాఠశాలకు ఐదేయు పేరు పెట్టారు.
ఐదేయు (బిహైండ్ ది స్క్రీన్)
ఐదేయు హాండిక్ విషాద జీవితంపై 2007లో అరూప్ మన్నా దర్శకత్వంలో ఐదేయు (బిహైండ్ ది స్క్రీన్) అనే అస్సామీ సినిమా రూపొందించబడి, 2007 ఫిబ్రవరిలో ముంబై అంతర్జాతీయ చలనచిత్రోత్సవంలో తొలిసారిగా ప్రదర్శించబడింది.
మరణం
ఐదేయు 2002, డిసెంబరు 17న  గోలాఘాట్‌లోని కమర్గావ్ లో మరణించింది.
బయటి లింకులు
వర్గం:1920 జననాలు వర్గం:2002 మరణాలు వర్గం:అస్సామీ సినిమా నటీమణులు వర్గం:భారతీయ సినిమా నటీమణులు
చర్ల గణపతిశాస్త్రి
చర్ల గణపతిశాస్త్రి (జనవరి 1, 1909 - ఆగష్టు 16, 1996) వేద పండితుడు, గాంధేయవాది, ప్రాచీన గ్రంథాల అనువాదకుడు.
ఈయన జనవరి 1, 1909 సంవత్సరంలో చర్ల నారాయణ శాస్త్రి, వెంకమ్మ దంపతులకు పశ్చిమ గోదావరి జిల్లాలోని కాకరపర్రు గ్రామంలో జన్మించాడు. గ్రామంలో ప్రాథమిక విద్యానంతరం, కాకినాడలో విద్యార్థిదశలో ఉప్పు సత్యాగ్రహం, విదేశీ వస్త్ర బహిష్కరణ వంటి స్వాతంత్ర్యోద్యమాలలో చురుకుగా పాల్గొన్నాడు. ఈయన వేదుల సూర్యనారాయణ మూర్తి కుమార్తె సుశీలను వివాహం చేసుకున్నాడు.
ఈయన తొలి అనువాద కావ్యం మేఘ సందేశం (సంస్కృతం) 1927లో పూర్తయింది. తరువాతి కాలంలో ఈయన 150 కి పైగా ప్రాచీన సంస్కృత గ్రంథాలను, దర్శనాలను, విమర్శనలను, నాటకాలను తెలుగులోకి అనువదించాడు. ఈయన రచనలలో ముఖ్యమైనవి గణపతి రామాయణ సుధ, స్వతంత్రదీక్ష, బిల్హణ చరిత్ర, రఘువంశము,సాహిత్య సౌందర్య దర్శనం, వర్ధమాన మహావీరుడు,నారాయణీయ వ్యాఖ్యానము, భగవద్గీత, చీకటి జ్యోతి. 1961లో హైదరాబాదులో లలితా ప్రెస్ ప్రారంభించాడు. లియోటాల్ స్టాయ్ ఆంగ్లంలో రచించిన నవలను చీకటిలో జ్యోతి పేరుతో తెలుగులోనికి గణపతిశాస్త్రి అనువదించారు.
ఈయన జీవిత కాలమంతా ఆంధ్రప్రదేశ్ ప్రభుత్వం వేద పండితుడుగా, మత సంబంధ సలహా సంఘ సభ్యుడుగా, తిరుమల తిరుపతి దేవస్థానాలు ఆస్థాన విద్వాంసుడుగా తన అనుభవాన్ని పంచాడు.
ఆంధ్ర విశ్వవిద్యాలయం ఈయనను కళా ప్రపూర్ణతో గౌరవించింది. భారత ప్రభుత్వం ఈయనను పద్మ భూషణ్ పురస్కారంతో సత్కరించింది.
గణపతి రామాయణసుధ
ఆదికావ్యమైన వాల్మీకి రామాయణానికి తెలుగులో వచ్చిన పద్య రచనలు ఎన్నో ఉన్నాయి.వాటిలో ప్రసిద్ధమైనవి ప్రాచీనాలైన భాస్కర, రంగనాధ రామాయణాలూ, నవీనాలైన గోపీనాథ రామాయణం, వావిలికొలనువారి రామాయణం, రామాయణ కల్పవృక్షం మున్నగునవి.అలాంటి రచనలలో ఈ గణపతి రామాయణసుధ ఒకటి.233 పుటలు గల కధాభాగం బాలకాండంమాత్రమే. మొత్తంరామాయణం పలు భాగాలలో రచించినారు శాస్త్రిగారు.దీనిని రచించడానికి ముందు గణపతి శాస్త్రిగారు వాల్మీకి మహర్షి మూలాన్ని, భాస్కర రామాయణాన్నీ, రంగనాథ రామాయణాన్ని, జనమంచి శేషాద్రి శర్మ గారి రామాయణాన్ని, తాడేపల్లి వెంకటప్పయ్య శాస్త్రి గారి రామయణకధామృతాన్ని, గోపీనాథ రామాయణాన్ని, బులుసు వేంకటేశ్వర్లుగారి శ్రీమద్రామాయణాన్ని బాగా పరిశీలించినట్లు వీరి ఈ రచనా పీఠికలో తెలిపినారు. అంతేకాక రామాయణ కథ వున్న పద్మ పురాణం మొదలైన వాటిని కూడా శోధించినారు.చర్చనీయాంశమైన మానిషాద శ్లోకార్ధం, శాంత వృత్తాంతం, పాయస ప్రదానం, సీతా,రాముల వయో నిర్ణయం, రాముని మానవత్వం, సేతుబంధం, ఇంద్రజిత్తుని కధ, సీత పూర్వజన్మవృత్తాంతం, శంబూక వధ మున్నగు విషయాల వివరణ కలదు. గణపతి శాస్త్రిగారు ఇతర కవుల రామాయణాలకూ, తన రచనకు గల వ్యత్యాసాన్ని పెక్కు ఉదాహరణలతో వివరించారు.కధాప్రారంభశ్లోకమైన "తప: స్వాధ్యాయ నిరతం" అనే శ్లోకంతోనే తులనాత్మక విమర్స ప్రారంభం చేసారు.దీనిని బట్టి వీరి నిశిత దృష్టి స్పష్టంగా కనబడుతుంది.ఇందులో అయోధ్య నుండి లంకవరకూ గల మార్గాన్ని తెలిపే దేశపటం చేర్చబడినది.ఇది పాఠకులను ఎంతో ఆకర్షిస్తుంది. దీనిని తిరుమల తిరుపతి దేవస్థానం వారి కొంత ఆర్ధికసహాయం చేసినారు.
పద్య కావ్యాలలో అక్కడక్కడ సుదీర్ఘాలైన గద్యలు ఉండటం పరిపాటి.ఆ గద్యలు పద్యాలకంటే కఠినతర శైలిలో ఉండి పాఠకులకూ, శ్రోతలకు విసుగును కలిగిస్తాయి.ఈ పద్య కృతిలో ఎక్కడ అతి దీర్ఘాలైన వచనలు ఉండవు. అవి సులభశైలిలో ఉండటం ఇందులో ప్రత్యేకత. శాస్త్రిగారు గట్టి పండితులైన, ఇందలి పద్యాలు చాలా సులభశైలిలో ఉండి పాఠకులు సులభంగా అర్ధం చేసుకొనే రీతిలో ఉంటాయి. ఉదాహరణ పద్యాలు: సీ. క్ష్మామండలంబునఁ గలనైనదొరకక దొరికిన యమృతంపు దొన్నెవోలె, నీళ్ళైనా లేనట్టి నిండుటెడారిలోఁ బూర్తిగ గురియు వానపోతవోలె, సంతానమేలేని జనునికిఁ దనభార్య లకుఁ గల్గిన సుపుత్ర లబ్దివోలె ధనముపోయి మిగుల వనటులఁగుందెడి నరునికిఁ బెన్నిధి దరియు వగిది,
గొప్పయుదయము హర్షముఁగూరినటుల నీదురాక నాకు ముదంబు నింపివైచె, అనఘః యోమునిః నీకిదే స్వాగతంబు హృష్టుఁడనగు నేనిడుదు నీకేమికోర్కె?
శ్రమపోగొట్టెడి యాశ్రమంబిదియ పూర్వం బందు నిందే త్రివి క్రముఁ డుండెంజుమి; మేము వామనునికై రాజిల్లు భక్తిన్ వసిం తుమిటన్, రాక్షసు లిష్ట విఘ్నముల నెందున్ వచ్చి గావింతు రా శ్రమమందే యిట రాక్షసాళిని వడిన్ జంపందగున్ రాఘవా!
మూలాలు
వర్గం:1909 జననాలు వర్గం:1996 మరణాలు వర్గం:కళాప్రపూర్ణ గ్రహీతలు వర్గం:పద్మవిభూషణ పురస్కారం పొందిన ఆంధ్రప్రదేశ్ వ్యక్తులు వర్గం:పశ్చిమ గోదావరి జిల్లా వేద పండితులు వర్గం:పశ్చిమ గోదావరి జిల్లా స్వాతంత్ర్య సమర యోధులు వర్గం:కేంద్ర సాహిత్య అకాడమీ అనువాద పురస్కార గ్రహీతలు
విలియం గేస్కోయిన్
విలియం గేస్కోయిన్ (ఆంగ్లం : William Gascoigne) (1612 – జూలై 2 1644) ఇంగ్లీషు ఖగోళ శాస్త్రవేత్త, గణీత శాస్త్రవేత్త, శాస్త్ర సంబంధ పరికరాల తయారుచేసే శాస్త్రవేత్త. ఈయన మైక్రోమీటరును ఆవిష్కరించారు.
జీవిత విశేషాలు
విలియం గేస్కోయిన్ 1612లో లీడ్స్‌లోని మిడిల్‌టన్‌లో జన్మించారు. మార్గరెట్ జేన్, హెన్రీ గేస్కోయిన్ ఆయన తల్లిదండ్రులు. గేస్కోయిన్ విద్యాభ్యాసం ప్రఖ్యాత ఆక్స్‌ఫర్డ్ విశ్వవిద్యాలయంలో సాగింది.
విలియం గేస్కోయిన్ తొలిసారి మైక్రోమెట్రిక్ మర తయారుచేశారు. దాన్ని ఓ సెక్సటాంట్‌కి అమర్చి.. రెండు ఖగోళ వస్తువుల మధ్య దూరాన్ని కచ్చితంగా కొలవగలిగారు. మర భ్రమణాంతరం, కటకం నాభ్యాంతరాల సహాయంతో చంద్రుడు, ఇతర గ్రహాల పరిమాణం నిక్కచ్చిగా లెక్కగట్టారు. గేస్కోయిన్ రూపొందించిన మైక్రోమీటర్ ఆ తర్వాత మరింత మెరుగైంది. అలా మెరుగుపరిచిన మైక్రోమీటరు మరతో శాస్త్రవేత్త రాబర్ట్ హుక్ తోకచుక్క, ఇతర ఖగోళ వస్తువుల పరిమాణాలు కనుక్కున్నారు. జేన్ లారెంట్ పామర్ ఆ మైక్రోమీటరు మరను మరింతగా అభివృద్ధి చేసి, ఇప్పుడు మనం ఉపయోగిస్తున్న స్క్రూగేజ్‌ని తయారుచేశారు. దీని సహాయంతోనే చిన్నవస్తువుల పరిమాణాలు లెక్కగట్టగలిగారు. గేస్కోయిన్ 1642లో కింగ్ ఛార్లెస్ - 1 సైన్యంలో చేరారు. 1644 జూలై 2న యార్క్‌షైర్ మార్‌స్టన్ మూర్‌లో జరిగిన యుద్ధంలో మరణించారు.
యితర లింకులు
వర్గం:1612 జననాలు వర్గం:1644 మరణాలు వర్గం:ఖగోళ శాస్త్రవేత్తలు వర్గం:గణిత శాస్త్రవేత్తలు
పాతూరి అన్నపూర్ణ
thumb|పాతూరి అన్నపూర్ణ పాతూరి అన్నపూర్ణ ప్రముఖ తెలుగు రచయిత్రి. నెల్లూరులోని ఆదర్శ ఉన్నత పాఠశాలలో ఉపాధ్యాయినిగా పనిచేస్తున్నారు. మూడు దశాబ్దాల తన సాహితీ ప్రయాణంలో 300 పైగా కవితలు, 25 పైగా కథలు, కొన్ని వ్యాసాలు, గల్పికలు, బాలల కథలు రాశారు.నెల్లూరు జిల్లా రచయితల సంఘం కార్యదర్శిగా పనిచేశారు. ప్రస్తుతం నెల్లూరు జిల్లా తెలుగు భాషోద్యమ సమితికి అధ్యక్షురాలిగా కొనసాగుతున్నారు.
ఇతర లింకులు
వర్గం:తెలుగు రచయిత్రులు వర్గం:సోమేపల్లి సాహితీ పురస్కార గ్రహీతలు
భ్రమణం
భ్రమణం అనగా భ్రమణం యొక్క కేంద్రం (లేదా పాయింట్) చుట్టూ ఒక వస్తువు యొక్క ఒక వృత్తాకార గమనము. ఒక త్రిమితీయ వస్తువు ఎల్లప్పుడూ భ్రమణ అక్షమనే ఒక ఊహాత్మక రేఖ చుట్టూ తిరుగుతుంటుంది. అక్షం ద్రవ్యరాశి శరీరం యొక్క కేంద్రకం గుండా వెళ్ళినట్లయితే, ఈ శరీరం తనంతట తనపై తిరగడమని, లేదా స్పిన్ అని చెబుతారు. బాహ్య పాయింట్ గురించి భ్రమణం ఉదా: సూర్యునితో భూమిని పరిభ్రమణం లేదా కక్ష్యాభ్రమణం అంటారు, సాధారణంగా గురుత్వాకర్షణ ప్రభావంతో ఇది ఏర్పడుతుంది.
భూభ్రమణం
భూభ్రమణం అనగా భూ గ్రహం తన యొక్క యొక్క అక్షం చుట్టూ భ్రమణం చెందటం. భూమి పశ్చిమం నుండి తూర్పు వైపుగా తిరుగుతుంటుంది. ఉత్తర నక్షత్రం లేదా ధృవనక్షత్రము పొలారిస్ నుండి చూస్తే భూమి అపసవ్య దిశలో తిరుగుతుంటుంది. ఉత్తర ధ్రువం, జాగ్రఫిక్ ఉత్తర ధ్రువం లేదా అధిభౌతిక ఉత్తర ధ్రువం అని కూడా పిలవబడుతుంది, ఇది ఉత్తరపు అర్ధగోళంలోని పాయింట్, ఇక్కడ భూమి యొక్క భ్రమణ అక్షం దాని ఉపరితలం కలుస్తుంది. ఈ పాయింట్ భూమి యొక్క ఉత్తర అయస్కాంత ధ్రువమునకు భిన్నమైనది. దక్షిణ ధృవం అనేది అంటార్కిటికాలో భ్రమణము యొక్క భూ అక్షం దాని ఉపరితలం కలిసే మరొక పాయింట్. భూమి సూర్యునికి సంబంధించి 24 గంటల కొకసారి, నక్షత్రాలకు సంబంధించి ప్రతి ఒకసారి 23 గంటల 56 నిమిషాల 4 సెకన్లకు గుండ్రంగా తిరుగుతుంది.
ఆషాఢ బహుళ చవితి
బయటి లింకులు
వర్గం:ఆషాఢమాసము
ఆదిబట్ల పురపాలకసంఘం
ఆదిబట్ల పురపాలకసంఘం, తెలంగాణ రాష్ట్రం, రంగారెడ్డి జిల్లా కు చెందిన ఒక పట్టణ స్థానిక స్వపరిపాలన సంస్థ. ఆదిబట్ల పట్టణం దీని ప్రధాన పరిపాలన కేంద్రం. ఈ పురపాలక సంఘం చేవెళ్ళ లోకసభ నియోజకవర్గం లోని ఇబ్రహీంపట్నం శాసనసభ నియోజకవర్గం పరిధిలో ఉంది.
చరిత్ర
మేజర్ గ్రామ పంచాయితీగా ఉన్న ఆదిబట్ల, తెలంగాణ ప్రభుత్వం చేసిన పురపాలక సవరణ బిల్లులో భాగంగా 2018, ఆగస్టు 2న పురపాలక సంఘంగా ఏర్పడింది. ఇబ్రహీంపట్నం మండలం లోని బొంగ్లూర్, ఆదిబట్ల (ఆదిత్యా నగర్), కొంగరకలాన్, మంగల్‌పల్లి, పటేల్ గూడ, రాందాస్‌పల్లి మొదలైన పంచాయతీలు కలిసి పురపాలక సంఘంగా ఏర్పాటుచేశారు.
భౌగోళికం
ఆదిబట్ల 34.079 చదరపు కిలోమీటర్ల విస్తీర్ణంలోఉంది. ఇది 17.232°N, 78.543°W అక్షాంశరేఖాంశాల మధ్య ఉంది. రాష్ట్ర రాజధాని హైదరాబాదు నుండి 20.5 కిలోమీటర్ల దూరంలో ఉంది.
జనాభా గణాంకాలు
2011 భారత జనాభా లెక్కల ప్రకారం, పురపాలక సంఘం పరిధిలో ఉన్న జనాభా మొత్తం 15453 మంది కాగా, అందులో 8076 మంది పురుషులు, 7377 మంది మహిళలు ఉన్నారు. 4139 గృహాలు ఉన్నాయి. ఇది పరిపాలనా పరంగా మునిసిపాలిటీ రెవెన్యూ వార్డులుగా విభజించబడింది.
పౌర పరిపాలన
పురపాలక సంఘం కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. పురపాలక సంఘం పరిధిలోని జనాభా ప్రాతిపదికననుసరించి దీనిని 11 ఎన్నికల వార్డులుగా విభజించారు. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. 2020 పట్టణ స్థానిక సంస్థల ఎన్నికల్లో చైర్‌పర్సన్‌గా, వైస్ చైర్‌పర్సన్‌గా ఎన్నికైనారు. వీరు ఎన్నికైననాటినుండి ఐదు సంవత్సరాలు పదవిలో కొనసాగుతారు.
వెలుపలి లంకెలు
వర్గం:రంగారెడ్డి జిల్లా పురపాలక సంఘాలు వర్గం:2018 స్థాపితాలు
గుంటూరు పశ్చిమ మండలం
గుంటూరు పశ్చిమ మండలం, ఆంధ్రప్రదేశ్ రాష్టం, గుంటూరు జిల్లాకు చెందిన మండలం. ఇది గుంటూరు ఆదాయ విభాగం పరిపాలన క్రింద ఉంది. గతంలోఉన్నగుంటూరు మండలాన్ని గుంటూరు పశ్చిమ, గుంటూరు తూర్పు మండలాలుగా విభజించుట ద్వారా ఈ మండలం 2022 జిల్లాల పునర్ల్యస్థీకరణలో భాగంగా ఏర్పడింది.దీని ప్రధాన కార్యాలయం గుంటూరు నగరంలో ఉంది.
పరిపాలన
ఈ మండల పరిపాలన తహశీల్దార్ అజమాయిషీలో సాగుతుంది. ఇది ఆంధ్రప్రదేశ్ సీఆర్‌డీఏ అధికార పరిధిలో ఆంధ్రప్రదేశ్ రాజధానిప్రాంతంలో భాగంగా ఉంది. గుంటూరు పశ్చిమ శాసనసభ నియోజకవర్గం, గుంటూరు లోకసభ నియోజకవర్గంలో ఒక విభాగం.
మండలం లోని పట్టణ ప్రాంతాలు, గ్రామాలు
గుంటూరు పశ్చిమ మండలం గుంటూరు నగరపాలక సంస్థ పశ్చిమ భాగం, అంకిరెడ్డిపాలెం, చౌడవరం, నల్లపాడు, పెదపలకలూరు, పొత్తూరు, వంటి పట్టణ సమ్మేళనాలు ఉన్నాయి. చినపలకలూరు మినహా మిగిలిన అన్ని ప్రాంతాలు ఇప్పటికే డీ-నోటిఫై చేసి, 2012లో గుంటూరు మున్సిపల్ కార్పొరేషన్‌లో విలీనం చేసారు.
మానస ఎండ్లూరి
జీవిత విశేషాలు
ఆమె నెల్లూరులో తెలుగు రచయితలైన  ఎండ్లూరి సుధాకర్, పుట్ల హేమలత లకు జన్మించింది. రాజమండ్రిలో పెరిగింది. ఏలూరు సెయింట్‌ థెరెస్సాలో ఇంగ్లీష్‌ లిటరేచర్‌, సైకాలజీలో డిగ్రీ చేసింది. హైదరాబాద్‌ కేంద్రీయ విశ్వవిద్యాలయంలో భాషాశాస్త్రంలో పీజీ చేసింది. తల్లిదండ్రులు తెలుగు రచయితలు. ఆమె భర్త నవీన్. ఆమె తండ్రి ఉద్యోగరీత్యా ఆమె రాజమండ్రిలో పెరిగినా ఆమెకు నెల్లూరు, హైదరాబాద్‌ ప్రాంతాల మాండలికాలతో అనుబంధం ఎక్కువ. ఆమె తల్లిదండ్రుల నుండి పొందిన స్ఫూర్తే ఆమె సాహిత్య సృజనకు ప్రేరణ. చిన్నతనం నుండి ఆమెకు రచనలు చదవడం అబ్బింది. ఇంటికొచ్చేవారందరూ ఎక్కువగా సాహితీకారులైనందున ఇంటా బయటా ఎక్కువగా సాహిత్య చర్చలే జరిగేవి. చలం రాసిన "మైదానం" ను ఆమె తండ్రి ఏడవ తరగతిలో చదివించాడు. హైస్కూలు చదువుతున్నప్పుడు ఆమె యండమూరి నవలను చదివింది చిన్నతనంలో ఏవో హైకూలు, కవితలు రాసేది. పెరిగే కొద్దీ ప్రగతిశీల సాహిత్యం, సామాజిక అంశాలపై రచనలు చదువుతూ వచ్చింది. ఆమె తొలి కథ 'గౌతమి' 2014లో 'విహంగ' వెబ్‌ పత్రికలో ప్రచురితమైంది. ఆమె అనేక కథలను రాసింది.
గుంటూరు పశ్చిమ మండలం
ఇవి కూడా చూడండి
గుంటూరు మండలం - ఇది చారిత్రిక మండలం. ఆంధ్రప్రదేశ్ జిల్లాల పునర్వ్యవస్థీకరణ - 2022 లో ముందు ఈ మండలం ఉనికిలో ఉంది. పునర్వ్యవస్థీకరణ భాగంగా గుంటూరు జిల్లా పరిధిని సవరించి, దీని స్థానంలో గుంటూరు తూర్పు మండలం, గుంటూరు పశ్చిమ మండలం అనే రెండు మండలాలు ఏర్పడ్డాయి.
మానస ఎండ్లూరి
జీవిత విశేషాలు
తాను చేసే రచనల్లో వివిధ సామాజిక అంశాలను స్పృశించడం ఈ యువ రచయిత్రి ప్రత్యేకత. ముఖ్యంగా స్త్రీ పురుష సంబంధాలు, స్వలింగ ప్రేమలు-సమస్యలు, దళిత క్రైస్తవ జీవన నేపథ్యంలో రాస్తుంది. ప్రస్తుతం ఒక బ్లాగు కూడా నడుపుతున్న ఈమె పలు అంతర్జాల పత్రికలతో పాటూ పత్రికలకు కూడా కథలు రాస్తుంది. ఆమె నా మొదటి కథ ‘గౌతమి’ విహంగ (మహిళా సాహిత్య పత్రిక) లో ప్రచురితమైంది. ఆమె తల్లి వుట్ల హేమలత బాధిత స్త్రీల పట్ల నిలవాలి అన్న ఉత్సుకతతో 2010లో "విహంగ" పత్రికను స్థాపించింది. 2019 ఫిబ్రవరి 9న ఆమె తల్లి మరణించినందున విహంగ సంపాదక బాధ్యతలు కుమార్తెగా ఆమె తీసుకుంది. ఆమె పలు పురస్కారాలు అందుకుంది. సాహిత్య అకాడమీ నిర్వహించిన కథా పఠనంలో రాష్ట్రీయ, జాతీయ సదస్సుల్లో పాల్గొంది.
మూలాలు
వర్గం:తెలుగు రచయిత్రులు వర్గం:కేంద్ర సాహిత్య అకాడమీ యువ పురస్కార గ్రహీతలు
తుల్జాబాయి
<!-- మానవత్వాన్ని గెలిపించిన అమ్మ. ముష్కరులు నిప్పెట్టిన ఇంట్లోకి ధైర్యంతో ముందడుగువేసి ముస్లిం కుటుంబానికి రక్షణగా నిలిచిన హిందూ వృద్ధురాలు. ఆదిలాబాద్ జిల్లా భైంసా లో దుర్గామాత ఉత్సవాలు.. అందరూ సంతోషంగా, ఉత్సాహంగా చూస్తున్నారు. పంజేషా చౌక్ వద్దకు రాగానే ఏం జరిగిందో ఏమో! ఒక్కసారిగా రాళ్ల వర్షం మొదలైంది. అల్లరి మూకలు ఇళ్లపైబడి విధ్వంసం సృష్టిస్తున్నాయి. తలుపులు పగులగొట్టి లోపలికి వస్తున్నాయి. జనమంతా భయభ్రాంతులయ్యారు. ముష్కరుల స్వైరవిహారాన్ని తలుపు సందుల్లోంచి చూస్తున్నారు. ఇంతలో తమకు తెలిసిన ఒక కుటుంబం.. తమ ఇంటి ఎదురుగానే అల్లరిమూకల కంట పడింది. దుండగులు ఆ ఇంటికి నిప్పుపెట్టారు. వారు మంటల్లో చిక్కుకొన్నారు. అందరూ ప్రాణాలు ఉగ్గబట్టి చూస్తున్నారు. రెండు వర్గాల మధ్య ఘర్షణల్లో తలదూర్చితే ఏమైనా జరిగే ముప్పు! దీనికి ఆ 65 ఏళ్ల మహిళ భయపడలేదు. మానవత్వంతో ముందుకు కదిలారు. తన కుటుంబ సభ్యులతో కలిసి రోడ్డుపైకి వచ్చారు. తమతో కలిసి మెలిసి ఉండే ఆ ముస్లిం కుటుంబాన్ని అగ్నికీలల నుంచి రక్షించి తన ఇంటికి తెచ్చుకొని ఆశ్రయమిచ్చారు. ఆ హిందూ మహిళే తుల్జాబాయి. చాలా మంది అనుకొంటున్నట్టు భైంసా ప్రజలు రెండుగా విడిపోలేదు. అందుకు మానవత్వం తో తుల్జాబాయి చేసిన సాహసమే తాజా నిదర్శనం. శుక్రవారం మధ్యాహ్నం 2.30 గంటల సమయంలో భైంసాలో ఉన్నట్టుండి అల్లర్లు చెలరేగాయి. పంజేషా చౌక్ వద్ద మసీదు దాటిన తరువాత చిన్నపాటి కిరాణా దుకాణం ఉంది. అక్కడే తన కొడుకులు, కోడళ్లు, మనువళ్లు, మనుమరాళ్లతో తుల్జాబాయి ఉంటున్నారు. రెండు వర్గాలు పరస్పరం రాళ్లు రువ్వుకోవడం మొదలై అల్లరిమూకలు స్వైర విహారం చేస్తుంటే.. అక్కడి జనమంతా ఇళ్లల్లోకి వెళ్లి తలుపులు మూసుకొన్నారు. తుల్జాబాయి కుటుంబానిదీ అదే పరిస్థితి. కిటీకీ సందుల్లోంచి బయటకు భయంభయంగా చూస్తున్నారు. వారి ఇంటికి ఎదురుగా ఉండే సయ్యద్ ఉస్మాన్ ఇంట్లోకి అల్లరిమూకలు ప్రవేశించాయి. ఉస్మాన్ రిక్షా నడుపుకొంటూ కుటుంబాన్ని పోషిస్తున్నారు. సంఘటన సమయంలో ఆయన ఇంట్లో లేరు. దుకాణానికి వెళ్లారు. ఇంట్లో ఆయన భార్య నసీమా, నలుగురు పిల్లలు ఉన్నారు. ముష్కరులు ఆ ఇంటికి నిప్పుపెట్టారు. ఈ పరిణామంతో హతాశురాలైన తుల్జాబాయి హృదయం తల్లడిల్లిపోయింది. ఘోరం ఆపేందుకు వెంటనే తలుపులు తెరిచి కొడుకులు, మనుమలను తీసుకుని ఉస్మాన్ ఇంటిలోకి ప్రవేశించారు. తమ వెంట బిందెలతో తెచ్చిన నీళ్ళు మంటలపై చల్లి నసీమా, నలుగురు పిల్లలను తన ఇంటికి తీసుకొచ్చారు. పోలీసుల సాయంతో రాత్రి 7.30 అప్పుడు ఉస్మాన్ ఘటనాస్థలానికి చేరుకుని తన కుటుంబం గురించి ఆరాతీశారు. తుల్జాబాయి నివాసంలో సురక్షితంగా ఉందని తెలుసుకొని ఊపిరి పీల్చుకొన్నారు. జరిగిన సంఘటన నుంచి తేరుకోవడానికి కట్టుబట్టలతో బాధిత కుటుంబం బంధువుల ఇంటికి వెళ్లిపోయింది. తుల్జాబాయి కి చంద్రబాబు ప్రశంస వర్గాల మధ్య ఘర్షణల్లో తుల్జాబాయి చూపిన తెగువను, మానవత్వాన్ని తెదేపా అధ్యక్షుడు చంద్రబాబు ప్రశంసించినప్పుడు ఈ విషయం తెలిసింది. నాటి ఘటన కళ్ల ముందు కదలుతోందని ఆమె 'న్యూస్‌టుడే'తో పేర్కొన్నారు. అల్లరిమూకల చేతిలో కత్తులు, కటార్లున్నాయి. విచక్షణరహితంగా ప్రవరిస్తూ ఇళ్లకు నిప్పుపెట్టాయి. దుండగులు ఇక్కడి వారు కాదు. వారు బయటి నుంచి వచ్చినట్టుగానే ఉంది అని ఆమె తెలిపారు. ఎన్నో ఏళ్లుగా తామందరం కలిసిమెలిసి ఉంటున్నామని, తమ మధ్య చిచ్చు పెట్టడానికే ఘర్షణ లు జరుగుతున్నాయని ఆవేదన వ్యక్తంచేశారు. మానవత్వాన్ని కాపాడిన అమ్మవు నీవు అంటూ గద్దర్ తుల్జాబాయికి పాదాభివందనం చేశారు.
ఆషాఢ బహుళ పంచమి
బయటి లింకులు
వర్గం:ఆషాఢమాసము
కాగితపు విమానం
కాగితపు విమానం అనగా ఆటలాడేందుకు కాగితంతో తయారు చేసుకున్న ఒక బొమ్మ విమానం, కాగితపు విమాన తయారీ విధానాన్ని కొన్నిసార్లు ఎయిరోగామిగా సూచిస్తారు, జపనీస్ కాగితపు మడత యొక్క కళను ఒరిగామి అంటారు
చరిత్ర
శక్తితో నడిచే విమానము యొక్క మార్గదర్శ రూపకర్తలు పెద్ద యంత్రాలు రూపకల్పన చేయడానికి అన్ని రకాల కాగితపు విమాన నమూనాలపై అధ్యయనం చేశారు.
ఇవి కూడా చూడండి
లియొనార్డో డావిన్సి - ఎగిరే యంత్రాల గురించి ఆలోచించి విమాన నమూనాలను తయారుచేసినవాడు.
పేపర్ పాపర్ - కాగితాలతో చేసే చిలిపి చేష్ట
వర్గం:ఆట పరికరాలు వర్గం:కాగితపు విమానాలు వర్గం:కాగితపు బొమ్మలు
భోజనం
భోజనం (Meal) ప్రతి మనిషికీ ఒక ప్రాథమిక అవసరం. ఇది మనం నిర్ధిష్టమైన సమయంలో తీసుకునే ఆహారం.భోజనం సామాన్యంగా ఇంటిలో గాని, హోటల్లలో గాని తీసుకుంటారు. సాధారణంగా భోజనం మధ్యాహ్నం, రాత్రి సమయాలలో తీసుకుంటారు. విందు భోజనాలు మాత్రం పుట్టినరోజు, వివాహం, శలవు దినాలలో తింటాము. ఇందుకోసం అతిథుల్ని, స్నేహితుల్ని పిలిచి పండుగ మాదిరి చేసుకుంటాము.భోజనం ఫలహారం కంటే భిన్నంగా ఉంటుంది. ఇది పరిమాణంలో ఎక్కువగాను వైవిధ్యంగా కడుపు నింపేదిగా ఉంటుంది. వన భోజనాలు అందరు కలిసి బాహ్య ప్రదేశాలలో సామూహికంగా అక్కడే తయారుచేసుకునే విందు భోజనం. దీనికోసం ఉద్యానవనాలు, సముద్ర తీరప్రాంతాలు మొదలైన ప్రకృతి సిద్ధమైన ప్రదేశాలు అనుకూలమైనవి.
ఆహారము - పోషకాలు
మనం తినే ఆహారం ఎంత వర్ణరంజితంగా.. రంగురంగులుగా.. ఎంత వైవిధ్య భరితంగా ఉంటే అంత ప్రయోజనకరమని పోషకాహార నిపుణులంతా చెబుతున్నారు. రకరకాల రంగు రంగుల కూరగాయలు, పండ్లతో కూడిన భోజనం కంటికీ, ఒంటికీ కూడా విందు చేస్తుంది. ఈ రంగురంగుల వృక్ష సంబంధ ఆహారంలో- కీలక పోషకాలైన కెరొటినాయిడ్లు, బయోఫ్లావనాయిడ్ల వంటివి ఉంటాయి. ఇవి మన శరీరంలో విశృంఖల కణాల (ఫ్రీర్యాడికల్స్) దాడికి అడ్డుకట్ట వేస్తాయి. ముఖ్యంగా కెరొటినాయిడ్లలో భాగమైన లైకోపేన్, లూటిన్, బీటా కెరొటీన్ వంటివి- వయసుతో పాటు శరీరంలో, కణజాలంలో వచ్చేక్షీణతను నిలువరించే ప్రయత్నం చేస్తాయి. టమోటా, పుచ్చకాయ, ద్రాక్ష, అంజీరా వంటి ఎర్రటి పండ్లలో ఉండే లైకోపేన్.. కణాల్లో ఒత్తిడిని తగ్గించే 'యాంటీ ఆక్సిడెంట్'గా పనిచేస్తుంది, రోగనిరోధక శక్తి పెరిగేందుకూ దోహదపడుతుంది. మామిడి, బొప్పాయి, క్యారెట్లు, చిలగడ దుంప వంటి పసుపు, నారింజ రంగుల్లో ఉండే పండ్లు, కూరగాయల్లో బీటాకెరోటిన్ అధికంగా ఉంటుంది. ఇది రోగ నిరోధక వ్యవస్థను మెరుగుపరుస్తుంది. విటమిన్-ఏ లోపం రాకుండానే కాదు, క్యాన్సర్ నివారణకు కూడా ఉపయోగపడుతుంది. ఇక మసాలా దినుసులు, పసుపు, గ్రీన్‌టీ, బత్తాయి, నారింజ వంటి పండ్లు, దుంపలు, కూరగాయల్లో అధికంగా ఉండే బయోఫ్లావనాయిడ్లు గుండె జబ్బులు, పక్షవాతం వంటివి రాకుండా, రక్తనాళాలు ఆరోగ్యంగా ఉండేలా చూస్తాయి. ఇలా సహజంగా లభ్యమయ్యే అన్ని రంగుల పదార్ధాలకూ ఏదోఆరోగ్య ప్రయోజనం ఉంది. కాబట్టి ఎన్ని రంగుల పదార్ధాలు తింటే.. అంత మంచిది.